CELEX: 32016D0787
Language: sk
Date: 2016-05-18 00:00:00
Title: Vykonávacie rozhodnutie Komisie (EÚ) 2016/787 z 18. mája 2016, ktorým sa stanovuje prioritný zoznam prídavných látok obsiahnutých v cigaretách a v tabaku na vlastnoručné zhotovenie cigariet podliehajúcich rozšírenej nahlasovacej povinnosti [oznámené pod číslom C(2016) 2923] (Text s významom pre EHP)

20.5.2016   
            
            
               SK
            
            
               Úradný vestník Európskej únie
            
            
               L 131/88
            
         VYKONÁVACIE ROZHODNUTIE KOMISIE (EÚ) 2016/787
   z 18. mája 2016,
   ktorým sa stanovuje prioritný zoznam prídavných látok obsiahnutých v cigaretách a v tabaku na vlastnoručné zhotovenie cigariet podliehajúcich rozšírenej nahlasovacej povinnosti
   
      
         [oznámené pod číslom C(2016) 2923]
      
   
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2014/40/EÚ z 3. apríla 2014 o aproximácii zákonov, iných právnych predpisov a správnych opatrení členských štátov týkajúcich sa výroby, prezentácie a predaja tabakových výrobkov a súvisiacich výrobkov a o zrušení smernice 2001/37/ES (1), a najmä na jej článok 6 ods. 1,
   keďže:
   
               (1)
            
            
               V článku 6 ods. 1 smernice 2014/40/EÚ sa stanovuje, že Komisia prijme vykonávacie akty, v ktorých sa stanoví a následne aktualizuje prioritný zoznam prídavných látok obsiahnutých v cigaretách a v tabaku na vlastnoručné zhotovenie cigariet. V tom istom článku sa stanovuje rozšírená nahlasovacia povinnosť, pokiaľ ide o prídavné látky uvedené v prioritnom zozname. Členské štáty musia vyžadovať od výrobcov a dovozcov cigariet a tabaku na vlastnoručné zhotovenie cigariet, aby vykonávali komplexné štúdie o prídavných látkach obsiahnutých v daných výrobkoch uvedených v prioritnom zozname.
            
         
               (2)
            
            
               Prioritný zoznam by sa mal stanoviť na základe dostupných údajov, z ktorých vyplýva, že prídavná látka môže prispievať k toxicite, návykovosti alebo karcinogénnym, mutagenickým alebo reprotoxickým vlastnostiam (ďalej len „KMR vlastnosti“) cigariet a tabaku na vlastnoručné zhotovenie cigariet, viesť k charakteristickej aróme alebo uľahčovať inhaláciu a vstrebávanie nikotínu.
            
         
               (3)
            
            
               Prídavné látky uvedené v zozname by mali patriť medzi najbežnejšie používané látky v cigaretách a tabaku na vlastnoručné zhotovenie cigariet nahlásené v súlade s článkom 5 smernice 2014/40/EÚ. Keďže nahlasovacia povinnosť podľa článku 5 nadobudne účinnosť až vtedy, keď sa začne uplatňovať smernica 2014/40/EÚ, je vhodné vytvoriť prvý zoznam látok na základe údajov získaných od členských štátov podľa smernice Európskeho parlamentu a Rady 2001/37/ES (2).
            
         
               (4)
            
            
               Pri identifikácii prioritných prídavných látok, ktoré sa majú uviesť v zozname, bolo zohľadnené aj vedecké stanovisko Vedeckého výboru pre vznikajúce a novoidentifikované zdravotné riziká (SCENIHR) (3).
            
         
               (5)
            
            
               Prídavné látky môžu existovať v rôznych formách. V záujme ľahšej identifikácie je vhodné špecifikovať pri každej prídavnej látke v zozname jej chemický vzorec (v relevantných prípadoch) a čísla CAS (Chemical Abstracts Service) rôznych foriem, v ktorých sa tieto prídavné látky vyskytujú v tabakových výrobkoch.
            
         
               (6)
            
            
               Členské štáty pri plnení svojej povinnosti, ktorou je zabezpečiť, aby výrobcovia a dovozcovia cigariet a tabaku na vlastnoručné zhotovenie cigariet predkladali komplexné štúdie o prídavných látkach, by mali mať možnosť požadovať, aby tieto štúdie mali jednotný formát a metodiku. Koordinovaný prístup k vypracúvaniu a predkladaniu týchto štúdií uľahčuje analýzu údajov a zaisťuje ich porovnateľnosť. Na zabezpečenie toho, že členské štáty budú mať dostatok času na vypracovanie protokolov štúdií bez toho, aby sa obmedzil čas, ktorý majú výrobcovia a dovozcovia k dispozícii na vykonanie štúdií, by sa toto rozhodnutie malo uplatňovať až od 1. januára 2017. V súlade s článkom 6 ods. 4 smernice 2014/40/EÚ by sa preto od výrobcov a dovozcov malo vyžadovať iba predkladanie rozšírených hlásení týkajúcich sa prvej skupiny identifikovaných prídavných látok do 1. júla 2018.
            
         
               (7)
            
            
               Opatrenia stanovené v tomto rozhodnutí sú v súlade so stanoviskom výboru uvedeného v článku 25 smernice 2014/40/EÚ,
            
         PRIJALA TOTO ROZHODNUTIE:
   Článok 1
   Predmet úpravy
   V prílohe k tomuto rozhodnutiu sa stanovuje prioritný zoznam prídavných látok podľa článku 6 smernice 2014/40/EÚ.
   Článok 2
   Uplatňovanie
   Toto rozhodnutie sa uplatňuje od 1. januára 2017.
   Článok 3
   Adresáti
   Toto rozhodnutie je určené členským štátom.
   
      V Bruseli 18. mája 2016
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. EÚ L 127, 29.4.2014, s. 1.
   
      (2)  Smernica Európskeho parlamentu a Rady 2001/37/ES z 5. júna 2001 o aproximácii zákonov, iných právnych predpisov a správnych opatrení členských štátov týkajúcich sa výroby, prezentácie a predaja tabakových výrobkov (Ú. v. ES L 194, 18.7.2001, s. 26).
   
      (3)  SCENIHR: Prídavné látky používané v tabakových výrobkoch. 25. január 2016. http://ec.europa.eu/health/scientific_committees/emerging/opinions/index_en.htm.
   
      PRÍLOHA
      
         Prioritný zoznam prídavných látok použitých v cigaretách a v tabaku na vlastnoručné zhotovenie cigariet podliehajúcich rozšírenej nahlasovacej povinnosti
      
      
                  Prídavná látka
               
               
                  Chemický vzorec
                  (v relevantných prípadoch)
               
               
                  Číslo(-a) CAS látky (zoznam nie je úplný)
               
            
                  Struky rohovníka obyčajného (karob)
               
               
                   
               
               
                  9000-40-2, 84961-45-5
               
            
                  Kakao
               
               
                   
               
               
                  84649-99-0, 84649-99-3, 95009-22-6, 8002-31-1
               
            
                  Diacetyl (butándión)
               
               
                  C4H6O2
                  
               
               
                  431-03-8
               
            
                  Senovka grécka (fenugreek)
               
               
                   
               
               
                  68990-15-8, 977018-53-3, 84625-40-1
               
            
                  Figovník obyčajný
               
               
                   
               
               
                  90028-74-3
               
            
                  Geraniol
               
               
                  C10H18O
               
               
                  106-24-1, 8000-46-2
               
            
                  Glycerol
               
               
                  C3H8O3
                  
               
               
                  56-81-5
               
            
                  Guajakol
               
               
                  C6H4(OH)(OCH3)
               
               
                  90-05-1
               
            
                  Guarová guma
               
               
                   
               
               
                  9000-30-0
               
            
                  Sladké drievko (lekora)
               
               
                   
               
               
                  68916-91-6
               
            
                  Maltol (3-hydroxy-2-metylpyrán-4-ón)
               
               
                  C6H6O3
                  
               
               
                  118-71-8
               
            
                  Mentol
               
               
                  C10H20O
               
               
                  2216-51-5, 15356-60-2, 89-78-1, 1490-04-6, 8006-90-4, 68606-97-3, 84696-51-5, 8008-79-5
               
            
                  Propylénglykol (propán-1,2-diol)
               
               
                  C3H8O2
                  
               
               
                  57-55-6
               
            
                  Sorbitol (D-glucitol)
               
               
                  C6H14O6
                  
               
               
                  50-70-4
               
            
                  Oxid titaničitý
               
               
                  TiO2
                  
               
               
                  13463-67-7, 1317-70-0